Държавен вестник, бр. 82, 2009 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  82
ЗАКОН
за изменение на Закона за задължителното 
депозиране на печатни и други произведения 
(обн., ДВ, бр. 108 от 2000 г.; изм., бр. 28, 88 
и 94 от 2005 г., бр. 57 от 2007 г. и бр. 42 от 
2009 г.)
§ 1. В чл. 9, т. 5 думите „Държавната 
агенция за информационни технологии и съ­
общения“ се заменят с „Министерството на 
транспорта, информационните технологии и 
съобщенията“.
§ 2. В чл. 18 се правят следните изменения:
1. В ал. 1 думите „Държавната агенция за 
информационни технологии и съобщения“ се 
заменят с „Министерството на транспорта, 
информационните технологии и съобщенията“.
2. В ал. 2 думите „председателя на Държав­
ната агенция за информационни технологии 
и съобщения“ се заменят с „министъра на 
транспорта, информационните технологии и 
съобщенията“.
Преходни и заключителни разпоредби
§ 3. Издадените до влизането в сила на този 
закон подзаконови нормативни актове запазват 
действието си, доколкото не му противоречат.
§ 4. Законът влиза в сила от деня на обна­
родването му в „Държавен вестник“.
Законът е приет от 41-ото Народно събра­
ние на 8 октомври 2009 г. и е подпечатан с 
официалния печат на Народното събрание.
Председател на Народното събрание: 
Цецка Цачева
11707
РЕШЕНИЕ
за възлагане на Сметната палата да извърши 
одит на Агенция „Пътна инфраструктура“
Народното събрание на основание чл. 86, 
ал. 1 от Конституцията на Република България 
и чл. 37, ал. 1 от Закона за Сметната палата
Р Е Ш И :
Възлага на Сметната палата да извърши 
одит на Агенция „Пътна инфраструктура“, 
както следва:
1. На финансовото управление на бюджета 
и имуществото за периода 1 януари 2008 г. –  
30 юни 2009 г.
2. На процедурите по възлагане на об­
ществените поръчки за периода 1 януари 
2007 г. – 30 юни 2009 г.
3. Срокът за внасяне в Народното събра­
ние на заключителния доклад по т. 1 и 2 е 
31 януари 2010 г.
Решението е прието от 41-ото Народно съ­
брание на 7 октомври 2009 г. и е подпечатано 
с официалния печат на Народното събрание.
Председател на Народното събрание:
Цецка Цачева
11630
МИНИСТЕРСТВА
И ДРУГИ ВЕДОМСТВА
МИНИСТЕРСТВО НА 
ВЪТРЕШНИТЕ РАБОТИ
ДОГОВОР
между Кралство Белгия, Федерална републи­
ка Германия, Кралство Испания, Френската 
република, Великото херцогство Люксембург, 
Кралство Нидерландия и Република Австрия 
относно засилване на презграничното съ­
трудничество, особено в борбата с тероризма, 
презграничната престъпност и нелегалната 
миграция
(Ратифициран със закон, приет от 40-то На­
родно събрание на 19 февруари 2009 г. – ДВ, 
бр. 17 от 2009 г. В сила за Република България 
от 23 август 2009 г. )
Високодоговарящите страни по този до­
говор, които са държави – членки на Евро­
пейския съюз,
Като отчитат, че в зоната за свободно 
движение на хора е важно държавите – член­
ки на Европейския съюз, да засилят своето 
сътрудничество, за да се борят по-ефективно 
с тероризма, презграничната престъпност и 
нелегалната миграция,
Като полагат усилия, без това да накърнява 
разпоредбите на Договора за създаване на 
Европейския съюз и Договора за създаване 
на Европейската общност, за по-нататъшното 
развитие на европейското сътрудничество, 
да играят пионерска роля в създаването на 
възможно най-високия стандарт на сътрудни­
чество, и по-специално посредством по-добър 
обмен на информация, в частност в борбата 
срещу тероризма, презграничната престъпност 
и нелегалната миграция, като същевременно 
оставят открито участието в това сътрудни­
чество за всички други държави – членки на 
Европейския съюз,
Като се стремят да включат разпоредбите 
на този договор в законовата рамка на Ев­
ропейския съюз, за да подобрят обмена на 
информация в рамките на Европейския съюз, 
по-специално в борбата срещу тероризма, 
презграничната престъпност и нелегалната 
миграция, и да създадат необходимите зако­
нови и технически условия за тази цел,
Като спазват основните права, произ­
тичащи от Хартата на основните права на 
Европейския съюз, Европейската конвенция 
за защита на човешките права и основните 
свободи и конституционните традиции, които 
са общи за съответните държави, по-специ­
ално със съзнанието, че за предоставяне на 
лични данни на друга договаряща страна е 
необходим подходящ стандарт за защита на 
данните от договарящата страна получател,